EIROPAS KOMISIJA Briselē, 23.3.2018 COM(2018) 156 final Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu

saistībā ar Beļģijas pieteikumu EGF/2017/010 BE/FMT:ItalicCaterpillar/FMT



PASKAIDROJUMA RAKSTS PRIEKŠLIKUMA KONTEKSTS 1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (“EGF regula”). 2.Beļģija 2017. gada 18. decembrī iesniedza pieteikumu EGF/2017/010 BE/Caterpillar, lai saņemtu finansiālu ieguldījumu no EGF pēc darba ņēmēju atlaišanas uzņēmumā Caterpillar un piecos piegādes uzņēmumos (turpmāk “atlaišana”). 3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti. PIETEIKUMA KOPSAVILKUMS EGF pieteikums EGF/2017/010 BE/Caterpillar Dalībvalsts Beļģija Attiecīgais(-ie) reģions(-i) (NUTS 2. līmenis) Eno province (BE32) Pieteikuma iesniegšanas datums 2017. gada 18. decembris Pieteikuma saņemšanas apliecinājuma datums 2017. gada 18. decembris Papildu informācijas pieprasījuma datums 2017. gada 24. decembris Papildu informācijas iesniegšanas termiņš 2018. gada 4. februāris Izvērtējuma pabeigšanas termiņš 2018. gada 29. aprīlis Intervences kritērijs EGF regulas 4. panta 1. punkta a) apakšpunkts

Galvenais uzņēmums Caterpillar – Solar Gosselies

Attiecīgo uzņēmumu skaits 1 Saimnieciskās darbības nozare(-s) (NACE 2. redakcijas nodaļa) 28. nodaļa (Citur neklasificētu iekārtu, mehānismu un darba mašīnu ražošana)

Meitasuzņēmumu, piegādes un pakārtotās ražošanas uzņēmumu skaits 5 Pārskata periods (četri mēneši) 2017. gada 31. maijs – 2017. gada 30. septembris Atlaisto darba ņēmēju skaits pārskata periodā (a) 1364 Atlaisto darba ņēmēju skaits pirms vai pēc pārskata perioda (b) 921 Kopējais atlaisto darba ņēmēju skaits 2287 Atbalsttiesīgo saņēmēju kopskaits 2287 Paredzēto atbalsta saņēmēju kopskaits 2287 Jauniešu skaits, kas nemācās, nestrādā un neapgūst arodu (NEET), kuriem paredzēts sniegt atbalstu 300 Individualizēto pakalpojumu budžets (EUR) 7 575 294 EGF pasākumu īstenošanas budžets (EUR) 127 400 Kopējais budžets (EUR) 7 702 694 EGF ieguldījums (60 %) (EUR) 4 621 616 PIETEIKUMA IZVĒRTĒŠANA Procedūra 4.Pieteikumu EGF/2017/010 BE/Caterpillar Beļģija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, proti, 2017. gada 18. decembrī. Komisija tajā pašā dienā apstiprināja minētā pieteikuma saņemšanu un 2017. gada 24. decembrī pieprasīja no Beļģijas papildu informāciju. Šī papildu informācija tika sniegta sešu nedēļu laikā no pieprasījuma dienas. Termiņš, līdz kura beigām Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beigsies 2018. gada 29. aprīlī. Pieteikuma atbilstība Attiecīgie uzņēmumi un atbalsta saņēmēji 5.Pieteikums attiecas uz 2287 darba ņēmējiem, kuri tika atlaisti uzņēmumā Caterpillar Solar Gosselies (Caterpillar) un piecos piegādes uzņēmumos. Caterpillar darbojas saimnieciskās darbības nozarē, kas klasificēta NACE 2. redakcijas 28. nodaļā (Citur neklasificētu iekārtu, mehānismu un darba mašīnu ražošana). Attiecīgie darba ņēmējus atlaidušie uzņēmumi atrodas NUTS 2. līmeņa Eno reģionā (BE32). Uzņēmumu un atlaisto darba ņēmēju skaits Caterpillar 1997 Cediwal 68 Eutraco 63 Yusen 125 Attecam 9 MHP 25 Kopējais uzņēmumu skaits: 6 Kopējais atlaisto darba ņēmēju skaits: 2287 To pašnodarbināto personu kopskaits, kuras beigušas darbību: 0 Atbalsttiesīgo darba ņēmēju un pašnodarbināto personu kopskaits: 2287 Intervences kritēriji 6.Beļģija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu pārskata periodā kopā vismaz 500 darba ņēmēju ir atlaisti kādā uzņēmumā dalībvalstī, ieskaitot darba ņēmēju atlaišanu uzņēmuma piegādes uzņēmumos un pakārtotās ražošanas uzņēmumos. 7.Pieteikuma četru mēnešu pārskata periods ir no 2017. gada 31. maija līdz 2017. gada 30. septembrim. 8.Pārskata periodā atlaisto darba ņēmēju skaits ir šāds:

–1161 darba ņēmējs atlaists no darba uzņēmumā Caterpillar; – 203 darba ņēmēji atlaisti no darba četros uzņēmuma Caterpillar piegādes uzņēmumos. Atlaisto darba ņēmēju un darbības beigšanas skaita aprēķināšana 9.Visi 1364 darba ņēmēju atlaišanas gadījumi pārskata periodā tika aprēķināti no faktiskās līguma pārtraukšanas dienas vai līguma termiņa beigām. Atbalsttiesīgie saņēmēji 10.Papildus jau minētajiem darba ņēmējiem atbalsttiesīgs ir arī 923 darba ņēmējs, kas tika atlaists pirms vai pēc četru mēnešu pārskata perioda. Tāpēc kopējais atbalsttiesīgo saņēmēju skaits ir 2287. Atbalsts, ko darba ņēmēji saņem, pateicoties pieteikumam EGF/2014/011 BE/Caterpillar un šim pieteikumam, nepārklājas. Saikne starp darba ņēmēju atlaišanu un globalizācijas izraisītām lielām strukturālām pārmaiņām pasaules tirdzniecības modeļos 11.Lai noteiktu saikni starp atlaišanas gadījumiem un globalizācijas izraisītām lielām strukturālām pārmaiņām pasaules tirdzniecības modeļos, Beļģija norāda, ka galvenais iemesls, kādēļ tika samazināts darbaspēka skaits, ir pasaules mēroga konkurence celtniecības un ieguves rūpniecības mobilās tehnikas nozarēs un no tās izrietošā Caterpillar zaudētā tehnikas nozares tirgus daļa. 12.Ieguves rūpniecības nozares ražošana Eiropā ir samazinājusies no EUR 234 miljoniem 2012. gadā līdz EUR 180 miljoniem 2015. gadā, un ES 28 valstu eksports kopš 2014. gada piedzīvo dramatisku lejupslīdi. 13.Saskaņā ar informāciju, ko ir sniegušas Beļģijas iestādes, Caterpillar ražotnes atrodas tuvu to tirgiem, kas izskaidro saikni starp tirgus attīstību Eiropas un pasaules tirgos un darbaspēka samazināšanu Gosselies ražotnē. Konkrēti no 2003. līdz 2013. gadam Caterpillar pārdošanas Āzijas daļa ir gandrīz dubultojusies. 14.2008. gadā strauji pieauga Eiropas tērauda cenas, bet Ķīnā cenas samazinājās un pašlaik joprojām ir zemākas par cenām Eiropā. Tādēļ Gosselies ražotnē izgatavota darba mašīna ir par 21 % dārgāka nekā Ķīnā ražotā. Notikumi, kas izraisījuši darba ņēmēju atlaišanu un darbības beigšanu 15.Galvenais notikums, kas izraisīja darba ņēmēju atlaišanu, ir 2016. gada 2. septembra Caterpillar Belgium S.A. paziņojums sākt kolektīvās atlaišanas procedūru Gosselies izvietotajā ražotnē. 16.Šis ir jau otrais Beļģijas pieteikums EGF atbalsta saņemšanai saistībā ar Caterpillar. 2014. gadā pirmais EGF pieteikums saistībā ar darbinieku atlaišanu uzņēmumā attiecās uz 1399 darbiniekiem. Esošais pieteikums ietver atlikušos 1997 ražotnes darbiniekus. 17.Lai uzlabotu savu pozīciju tirgū, 2015. gadā Caterpillar ieguldīja jaunā konveijera līnijā. Tomēr pretēji gaidītajam ekonomikas izaugsme Eiropā bija ļoti lēna, un tādējādi uzņēmuma ekonomiskā situācija nav uzlabojusies, kā plānots. 18.Salīdzinājumā ar citām rūpnīcām Gosselies ražotne Beļģijā vairs nav konkurētspējīga. Tādēļ Caterpillar ir pārvietojis ražošanu uz jaunietekmes valstīm Āzijā un Latīņamerikā, piemēram, Ķīnā un Dienvidkorejā. Tam par iemeslu bijusi straujā jaunu tirgu attīstība un zemas ražošanas izmaksas, kas saistītas ar mazāk ierobežojošu regulējumu vides jomā un zemākām darbaspēka stundas likmes izmaksām. Patlaban uzņēmums pilnībā pārtrauc darbību Beļģijā. Paredzamā atlaišanas ietekme uz ekonomiku un nodarbinātību vietējā, reģionālā un valsts līmenī 19.Saskaņā ar Valonijas Publiskā nodarbinātības dienesta (FOREM) informāciju paredzams, ka Eno reģionā bezdarba līmenis pieaugs līdz 6,1 %. 20.Caterpillar ražotnes slēgšanas rezultātā piegādātāji ir atlaiduši 288 darba ņēmējus. 21.Vairāk nekā 11 % no darba ņēmējiem, kuriem paredzēts sniegt atbalstu, ir vecāki par 55 gadiem.

22.Darba meklētāji Šarlruā pārsvarā ir mazkvalificēti (50,6 % nav vidējās izglītības) un 40 % ir ilgtermiņa bezdarbnieki (ilgāk par 24 mēnešiem). Nodarbinātības līmenis Šarlruā ir tikai 52,2 %, kas ir gandrīz par pieciem procentpunktiem zemāks nekā vidējais līmenis Valonijas reģionā (57,1 %) (avots: FOREM). Paredzētie atbalsta saņēmēji un ierosinātās darbības Paredzētie atbalsta saņēmēji 23.Paredzams, ka pasākumos piedalīsies visi 2287 atlaistie darba ņēmēji. Šos darba ņēmējus pēc to dzimuma, valstspiederības un vecuma grupas var iedalīt šādi: Kategorija Paredzēto atbalsta

saņēmēju skaits Dzimums: vīrieši: 2115 (92,47 %) sievietes: 172 (7,53 %) Valstspiederība: ES valstspiederīgie: 2233 (97,64 %) nav ES valstspiederīgie: 54 (2,36 %) Vecuma grupa: 15–24 gadi: 2 (0,09 %) 25-29 gadi: 70 (3,06 %) 30-54 gadi: 1952 (85,34 %) 55-64 gadi: 263 (11,51 %) vecāki par 64 gadiem: 0 (0,00 %) 24.Turklāt Beļģijas iestādes sniegs EGF līdzfinansētus individualizētus pakalpojumus līdz pat 300 jauniešiem, kas nemācās, nestrādā un neapgūst arodu (NEET) un pieteikuma iesniegšanas dienā ir jaunāki par 30 gadiem, ņemot vērā, ka 1364 no 8. punktā minētajiem darba ņēmēju atlaišanas gadījumiem notikuši NUTS 2. līmeņa reģionā Eno (BE32), kas ir tiesīgs saņemt atbalstu saskaņā ar Jaunatnes nodarbinātības iniciatīvu. 25.EGF regulas 6. panta 2. punktā noteikts, ka dalībvalsts līdz 2017. gada 31. decembrim var sniegt individualizētus pakalpojumus, ko līdzfinansē no EGF, arī NEET. Priekšlikumā Eiropas Parlamenta un Padomes regulai par finanšu noteikumiem, ko piemēro Savienības vispārējam budžetam (Omnibusa regula), ietverts EGF regulas 6. panta 2. punkta grozījums, lai pagarinātu atkāpi attiecībā uz NEET. Saskaņā ar Eurostat 2018. gada 17. janvārī publiskotajiem datiem, bezdarba līmenis cilvēkiem vecumā no 15 līdz 24 gadiem Eno reģionā ir 33,3 %. Tādēļ atbilstīgi EGF regulas 6. panta 2. punktam reģions aizvien var pretendēt uz palīdzības saņemšanu. Šī regula būtu jāpiemēro ar atpakaļejošu spēku no 2018. gada 1. janvāra. No tā izriet, ka šo lēmumu, kurā ietverta palīdzība NEET, var pieņemt tad, kad pieņemta un spēkā stājusies Omnibusa regula. 26.Tādējādi aplēsts, ka to paredzēto atbalsta saņēmēju kopskaits, kas varētu piedalīties pasākumos, ieskaitot jauniešus, kas nemācās, nestrādā un neapgūst arodu, būs 2587. Ierosināto darbību atbalsttiesīgums 27.Individualizētie pakalpojumi, kas sniedzami atlaistajiem darba ņēmējiem un jauniešiem, kas nemācās, nestrādā un neapgūst arodu (NEET), sastāv no šādām darbībām. –Individuāla palīdzība darba meklēšanā, lietu pārvaldība un vispārīgas informācijas pakalpojumi. Šis pasākums ietver individuālu palīdzību darba meklēšanā, piemēram, konsultācijas un profesionālo orientāciju, kā arī informācijas pakalpojumus darba ņēmējiem un NEET. –Apmācība un pārkvalifikācija. Tajā iekļautas arī arodmācības un turpmākas mācības darba ņēmējiem un NEET. Kursi tika izstrādāti tā, lai apmācību piedāvājums atbilstu CATCH plānā izklāstītajām Šarlruā attīstības priorioritēm. –Uzņēmējdarbības veicināšana. Šis pasākums sniegs dalībniekiem uzņēmēju atbalsta sistēmu, kas paredz ciešu sadarbību ar reģionālajām iestādēm, lai atbalstītu pašnodarbinātību. –Ieguldījums uzņēmumu izveidē. Šis pasākums ietvers uzņēmējdarbības sākšanas dotācijas, lai veicinātu pašnodarbinātību, uzņēmējdarbības izveidi, pilna vai nepilna laika uzņēmējdarbības sākšanu. –Pabalsti. To ietvaros: 1) mācību pabalsti, lai segtu izmaksas, kas darba meklētājam vai NEET radušās apmācību gaitā; 2) mobilitātes pabalsti, lai atbalstītu tāda darba veikšanu, līdz kuram jāveic tālāks ceļš; 3) izglītības atsākšanas pabalsti, kas paredzēti, lai veicinātu atgriešanos izglītības sistēmā, tiks maksāti ne ilgāk par 12 mēnešiem ar nosacījumu, ka pieteikuma iesniedzēji sniedz pierādījumus par savu reģistrāciju studijām trešā līmeņa mācību kursā; 4) darba meklēšanas pabalsti, kas paredzēti, lai palīdzētu gan darba meklētājiem, gan NEET apmaksāt izdevumus, kas radušies, lai piedalītos ar darba meklēšanu saistītos pasākumos; 5) uzņēmējdarbības pabalsts, kas paredzēts, lai segtu izmaksas, kas darba meklētājam radušies, piedaloties ar darba meklēšanu saistītos pasākumos, ar nosacījumu, ka pieteikuma iesniedzēji sniedz individuālu vai kolektīvu pašnodarbinātības projektu. 28.Individualizētie pakalpojumi, kas sniedzami NEET, sastāv no tādiem pašiem pasākumiem kā tie, kas domāti atlaistajiem darba ņēmējiem. 29.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām atbalsttiesīgajām darbībām. Šīs darbības neaizstāj pasīvus sociālās aizsardzības pasākumus. 30.Beļģija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums neaizstās minētās darbības. Aplēstais budžets 31.Aplēstās kopējās izmaksas ir EUR 7 702 694, kas ietver izdevumus par individualizētajiem pakalpojumiem EUR 7 575 294 apmērā un izdevumus par sagatavošanās, pārvaldības, informācijas un reklāmas, kā arī kontroles un ziņošanas pasākumiem EUR 127 400 apmērā.

32.Kopējais finansiālais ieguldījums, kas pieprasīts no EGF, ir EUR 4 621 616 (60 % no kopējām izmaksām). Darbības Aplēstais dalībnieku skaits Aplēstās izmaksas par vienu dalībnieku

(EUR) Aplēstās kopējās izmaksas (EUR) Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu) Izaugsmes veicināšanas pasākumi un citi sagatavošanās pasākumi (Reconversion: accompagnement/orientation/insertion) 2587 1852 4 790 323 Apmācība un pārkvalifikācija (Formations spécifiques) 1050 841 883 265 Uzņēmējdarbības veicināšana (Dispositif d'accompagnement à l'entreprenariat) 250 463 115 743 Uzņēmējdarbības sākšanas dotācija (Bourse de lancement) 75 10 000 750 000 Starpsumma (a): Procentuāli no individualizēto pakalpojumu kopuma: – 6 539 331 (86,32 %) Pabalsti un stimuli (darbības saskaņā ar EGF regulas 7. panta 1. punkta b) apakšpunktu) Mācību, mobilitātes, izglītības atsākšanas, darba meklēšana un uzņēmējdarbības pabalsti (formation, prime à l'emploi distant, reprise d'étude, recherche d'emploi et création d'activité) 2587 400 1 035 963 Starpsumma (b): Procentuāli no individualizēto pakalpojumu kopuma: – 1 035 963 (13,68 %) Darbības saskaņā ar EGF regulas 7. panta 4. punktu 1. Sagatavošanās pasākumi – 82 000 2. Pārvaldība – 10 400 3. Informācija un reklāma – 5000 4. Kontrole un ziņošana – 30 000 Starpsumma (c): Procentuāli no kopējām izmaksām: – 127 400 (1,65 %) Kopējās izmaksas (a + b + c): – 7 702 694 EGF ieguldījums (60 % no kopējām izmaksām) – 4 621 616 33.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Beļģija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos. 34.Beļģija apstiprināja, ka ieguldījumu izmaksas pašnodarbinātībai, uzņēmējdarbības sākšanai un darba ņēmēju pārņemšanai nepārsniegs EUR 15 000 vienam atbalsta saņēmējam. Izdevumu atbilstības periods 35.Beļģija sāka sniegt individualizētos pakalpojumus paredzētajiem atbalsta saņēmējiem 2016. gada 22. oktobrī. Tāpēc tiesības saņemt EGF finansiālu ieguldījumu par izdevumiem, kas saistīti ar šīm darbībām, ir no 2016. gada 22. oktobra līdz 2019. gada 18. decembrim. 36.Beļģijai administratīvie izdevumi, lai īstenotu EGF, sāka rasties 2016. gada 5. septembrī. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2016. gada 5. septembra līdz 2020. gada 18. jūnijam. Papildināmība ar darbībām, ko finansē no valsts vai Savienības fondiem 37.Valsts priekšfinansējuma vai līdzfinansējuma avoti ir Valonijas Publiskais nodarbinātības dienests (FOREM) un Valonijas reģions. 38.Beļģija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem. Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm 39.Beļģija ir norādījusi, ka saskaņotais individualizēto pakalpojumu kopums tika izstrādāts, apspriežoties ar darba grupu, kas ietvēra Valonijas Publisko nodarbinātības dienestu, SOGEPA, arodbiedrību pārstāvjus un citus sociālos partnerus. Pārvaldības un kontroles sistēmas 40.Beļģija paziņoja Komisijai, ka finansiālo ieguldījumu pārvaldīs un kontrolēs tās pašas struktūras, kuras ir atbildīgas par Eiropas Sociālo fondu (ESF). Saistības, ko uzņēmusies attiecīgā dalībvalsts 41.Beļģija ir sniegusi visus nepieciešamos apliecinājumus tam, ka: –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi, –ir ievērotas valsts un ES tiesību aktos paredzētās prasības par kolektīvo atlaišanu, –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši juridiskos pienākumus, kas attiecas uz darba ņēmēju atlaišanu, un ir snieguši darba ņēmējiem atbilstošu palīdzību,

–ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana, –ierosinātās darbības papildinās no struktūrfondiem finansētās darbības, –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu. IETEKME UZ BUDŽETU Budžeta priekšlikums 42.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam. 43.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus EUR 4 621 616 apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu. 44.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību. Saistītie tiesību akti 45.Vienlaikus ar šo priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu EUR 4 621 616 apmērā pārvietošanu uz attiecīgo budžeta pozīciju. 46.Tajā pašā laikā, kad Komisija pieņems šo priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu

saistībā ar Beļģijas pieteikumu EGF/2017/010 BE/Caterpillar EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006, un jo īpaši tās 15. panta 4. punktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību un jo īpaši tā 13. punktu, ņemot vērā Eiropas Komisijas priekšlikumu, tā kā: